‘Dead Reckoning Part 1’ Cipta Rekod Durasi Tayangan Paling Panjang Dalam Francais ‘Mission: Impossible’
Paramount Pictures telah mengumumkan durasi tayangan rasmi untuk ansuran ketujuh francais aksi blockbuster Mission: Impossible – Dead Reckoning Part 1.  Mission: Impossible – Dead Reckoning Part 1.  Menurut IGN, filem yang diterajui Tom Cruise itu memiliki durasi tayangan 2 jam 36 minit, menjadikannya durasi paling panjang dalam francais Mission: Impossible setakat ini, dan sembilan minit lebih lama berbanding filem tahun 2018, Mission: Impossible – Fallout. Mission: Impossible – Dead Reckoning akan terbahagi kepada dua bahagian dengan filem pertama akan ditayangkan pada 12 Julai 2023, diikuti bahagian kedua yang akan ditayangkan pada 28 Jun 2024.  Kedua-dua filem itu diarahkan oleh Christopher McQuarrie. Menyertai Tom Cruise dan Hayley Atwell, Mission: Impossible – Dead Reckoning menyaksikan kepulangan pelakon-pelakon asal yang terdiri daripada Rebecca Ferguson (Doctor Sleep), Simon Pegg (Ready Player One), Ving Rhames (Pulp Fiction), Vanessa Kirby (Hobbs & Shaw), dan Henry Czerny (Ready or Not). Filem akan datang turut menampilkan pendatang baru francais termasuklah Shea Whigham, Pom Klementieff dan Esai Morales, yang menggantikan tempat Nicholas Hoult untuk peranan antagonis. 